Polițiștii din cadrul Serviciului Rutier au fost sesizați cu privire la producerea unui accident rutier.
În urma deplasării la fața locului, pe DN 72A, la km 18, în afara localității Gheboieni, și din primele cercetări efectuate, polițiștii au stabilit că un tânăr de 23 de ani, din comuna Mioarele, județul Argeș, în timp ce ar fi condus un autoturism pe un sector de drum în curbă, ar fi pierdut controlul asupra direcției de deplasare și s-ar fi izbit de un stâlp pentru susținerea rețelei de energie electrică.
În urma impactului, tânărul a fost rănit, fiind transportat la spital pentru acordarea de îngrijiri medicale.
Polițiștii efectuează cercetări pentru stabilirea cu exactitate a tuturor circumstanțelor producerii accidentului de circulație.